GRAĐANI/GRAĐANKE REPUBLIKE HRVATSKE (u daljnjem tekstu: Poslodavac)

i

ZASTUPNICI/ZASTUPNICE U HRVATSKOM SABORU (u daljnjem tekstu: Radnik)




sklopili su
U G O V O R  O  R A D U
Članak 1.

Ovim ugovorom utvrđuju se međusobna prava i obveze Radnika i Poslodavca.
Ugovorne strane suglasno utvrđuju da će radnik obavljati poslove radnog mjesta „Predstavnik građana RH – poslužitelj, vršitelj volje građana u Hrvatskom saboru“.

Mjesto rada Radnika je u Zagrebu, Trg sv. Marka 6, te na drugim mjestima koje odredi Poslodavac.
Članak 2.

Ovaj ugovor se sklapa na određeno vrijeme u trajanju od najdulje 4 (četiri) godine.

Radnik otpočinje s radom konstituiranjem 7. saziva Hrvatskog sabora.

Ugovorne strane ugovaraju probni rad Radnika u trajanju od 3 (tri) mjeseca.

Radnik je udovoljio na probnom radu ukoliko nije izostao više od 3 (tri) radna dana tijekom prve sjednice u 7. sazivu Hrvatskog sabora.

Članak 3.
Radnik će raditi u punom radnom vremenu u trajanju od onoliko sati koliko je potrebno kako bi obavio posao radnog mjesta  iz članka 1. stavka 2. ovog Ugovora.
Tijekom rada u punom radnom vremenu Radnik ne ostvaruje pravo na dnevni odmor zbog opravdane bojazni kako se isti ne bi vratio na radno mjesto po isteku stanke.
Članak 4.
Radnik ima pravo na plaću sukladno radnom učinku, procjena kojeg se vrši pregledom snimke sjednica Hrvatskog sabora, i povećanoj kvaliteti života građana, kao rezultatu primjene usvojenih zakona.
Smatra se da je Radnik ostvario standardni radni učinak ukoliko je utvrđenim radnim danima nazočio sjednicama u Velikoj vijećnici Hrvatskog sabora, javljao se za riječ tijekom rasprava o točkama dnevnog reda, te aktivno pratio izlaganja drugih zastupnika i replicirao na njihova izlaganja.
Stavljanjem potpisa na ovaj Ugovor Radnik pristaje da mu Poslodavac prilikom svakog obračuna plaće obračuna i isplati plaću manju od one koja bi mu pripala sukladno kriterijima utvrđenim u stavku 1. i 2. ovog članka, ako je to, prema procjeni Poslodavca, nužno radi zadržavanja dostignute razine poslovnih aktivnosti Poslodavca i očuvanja radnog odnosa. 
Članak 5.
Radnik ima pravo na godišnji odmor samo ako se pregledom snimke sjednica Hrvatskog sabora utvrdi kako je isti tijekom godine doista radio, jer godišnji odmor ima za svrhu obnovu psihičkih i fizičkih radnih sposobnosti Radnika.
Članak 6.

Radnik je dužan obavljati poslove savjesno. Izostajanje sa sjednica te prisutnost na sjednicama uz čitanje dnevnog tiska i spavanje tijekom sjednica Hrvatskog sabora ne smatraju se savjesnim obavljanjem posla.

Članak 7.
Poslodavac će otkazati ovaj Ugovor ukoliko Radnik:

- ne udovolji na probnom radu, 
- koristi stanku tijekom radnog vremena, 
- ne ostvari standardni radni učinak 

- ne obavlja poslove savjesno
- ne ispuni obećanja dana građanima prije izbora.
     Poslodavac:






           Radnik:

